106 
meget ofte kun en mekanisk Bolle, idet de slaa sig ned over det 
indfangede Bytte og hindre det i at undslippe. Dette er saaledes 
Tilfældet med Hovedmassen af Børsterne hos Brachionus og Anuræa. 
Det er vistnok rigtigst kun at forbeholde Betegnelsen Sanseliaar for 
de Haars Vedkommende, hvis direkte Forbindelse med Ganglieceller 
kan paavises. Saadanne Haar sidde som oftest paa meget frem¬ 
springende Punkter i Hjulorganet og rage langt op over dettes 
Cilier. Naar Dyret svømmer fremad, ville de fremmede Legemer, 
det møder paa sin Vej, derfor først og fremmest komme til at be¬ 
røre Sansehaarenes Spidser, hvilket i alt Fald hos Synchæta har 
til Følge, at Hjulorganet øjeblikkelig trækker sig ind. Særlig 
fremtrædende Sansehaar ere de 4 kraftige Haar, der sidde paa 
Hjulskiven hos Synchæta og Polyarthra , den Samling af Haar, der 
findes paa Toppen af Hjulskiven hos Asplanchna, de to kraftige 
Børster hos Conochilus og de lange Børster paa de øverste Papiller 
i Gastroschizernes Hjulskive. I alle disse Tilfælde har jeg kunnet 
paavise Børsternes Forbindelse med underliggende Ganglieceller. 
De saakaldte Palper forekomme hos visse Slægter af Gastro¬ 
schizernes Familie (Tab. II Fig. 70) og muligvis hos alle Arter 
af Familien Rattulidæ. De findes saaledes hos Ascomorpha , 
Anapus, Gastroschiza , men mangle hos Notops og Sacculas. De 
bestaa af kødede, fingerformede Legemer, der undertiden ere svagt 
leddede; under Svømningen bæres de rettede lige fremad; hos 
Ascomorpha agilis er Palpen slaaet op over Byggen og ligger 
trykket op til denne. Om Antallet af disse Palper hos de 
enkelte Arter synes man ikke at kunne opnaa Enighed; de for¬ 
skellige Forfattere angive hos de forskellige Arter et Antal, der 
varierer mellem 1—3. Jeg har ofte under Mikroskopet iagttaget 
Individer, hvis Palper vare meget synlige, andre, hvor de næppe 
vare til at paavise, og jeg maa formode, at de ere indtrækkelige. 
Man ved kun lidet om disse Organers Betydning; de bør snarest 
opfattes som Sanseorganer, i alt Fald har jeg i Palpen hos 
Ascomorpha agilis fundet en kraftig Nervetraad, der synes at for¬ 
ene sig med den fra Dorsalorganet kommende Nervetraad. 
